Предизвикателството „Образование в чужбина“
### ***Предизвикателството „Образование в чужбина“***


***Информацията бе предоставена от Ели Тончева - управител на [консултантска агенция за образование и езиково обучение в чужбина „ЕДЛАНТА“.](https://www.edlanta.com/)*** 
### **Кои специалности са актуални сред българските кандидатстуденти и кои са професиите на бъдещето?**


Непознати за България специалности, които са се появили през последните 10 години, всъщност са именно тези, които ще заемат лидерски позиции в професионалната реализация по цял свят.  Една от най-интересните , предлагана от редица холандски университети, е „Управление на водни ресурси“.

Навлизането в дигиталната епоха наложи един нов тип маркетинг, без който нито един бизнес вече няма да може да съществува. Престижни университети  във Великобритания, Холандия и Германия вече подготвят специалисти по „Дигитален маркетинг“!  Една от най-модерните специалности, появили се едва в последните 10 години и към която се очаква нарастващ интерес в бъдеще, е „Кибер сигурност“. Дипломираните специалисти ще разработват системи за защита на личните ни данни във време, в което все повече стандартни и всекидневни дейности се извършват онлайн.
Други актуални сфери са Био медицина, Генетика, Нутриционистика, Креативни технологии.

Сред най-популярните университети, които предлагат специалностите на бъдещето, са британските university of sheffield, university of east anglia,  university of surrey, холандските university of twente,  hz university of applied sciences, и мнoго други.

[Презентация![](https://www.obrazovaniebg.net/wp-content/uploads/2018/05/profesii-na-badeshteto.jpg)](https://drive.google.com/file/d/1qpls7dkj6rdppxrfbmvrtnj2fqogjccz/view?usp=sharing)
### **Великобритания – Дестинация №1 сред българските кандидатстуденти**


Едва ли някой ще се очуди, че Великобритания е най-предпочитаната дестинация за образование в чужбина сред българските кандидатстуденти. Полезна информация за тези, които се интересуват от следване на острова е, че образованието в Шотландия например е безплатно за българските младежи. Шотландското правителство потвърди, че въпреки Брекзит, образованието остава безплатно за тези, които ще стартират курса на обучение през 2018-та и 2019-та година.

Стандартната годишна такса за обучение в бакалавърски програми в универсдитетите в Англия е 9250 паунда. Българските студенти могат да ползват нисколихвен заем, който покрива на 100 % таксата за обучение. Започващите следването си през есента на 2018-та година също ще имат право на този заем за целия 3 или 4-годишен период на обучение, независимо дали и кога Великобритания ще напусне Европейския съюз.

Годишната такса за университетите в Уелс е 9000 паунда за 2018-та, като финансирането чрез студентски заем също е гарантирано за целия период на обучението.
#### **Образование във Великобритания след** **brexit**


Интересите на българските кандидатстуднти към образование във Великобритания се запазва, въпреки притесненията около Брекзит. Както преди вземането на това решение от британския парламент, така и сега Великобритания е ТОП дестинация за образование в чужбина сред българските кандидатстуденти. Една от причините, която е в основата на този факт, е именно това, че младежите, които стартират процеса на обучение през есента на 2018та година, получават финансиране чрез студентски заем, а дори започва и по-масово навлизане на предлагане на стипендии от университети.
### **Кои са най-предпочитаните британски университети от българските кандидатстуденти?**


* ***university of the west of england, bristol*** - един от най-популярните университети във Великобритания.
* ***southampton solent univerity*** – отличава се с интересни и по-рядко срещани специалности като Мода, Спорт и Морско дело.
* ***university of sheffield*** – популярен с инженерни,  социални и биомедицински науки.
* ***university of reading*** – известен със специалността е Метеорология.
* ***canterbury christ church university*** - отличава високия процент студенти, които продължават обучението си в рамките на 6 месеца след завършване на първия курс
* ***coventry univerity - school of art and design*** – челна позиция в класацията по по международен опит - това е университетът, който изпраща най-много студенти на обменни програми в чужбина
* ***university of surrey*** – известен със специалности като: Туризъм, Хотелиерство, Финанси, Счетоводство, Диетология и здравословно хранене, и други.
* ***university of east anglia*** - университет, известен с програмите си за Фармация, Екология, Международни отношения, Биомедицински науки, Счетоводство и финанси и още много други.


 
### **Причини да учиш в Германия**


* **Германия е на второ място в класацията "Най-желани дестинации" след Великобритания**


За последните пет години средно 2000 български студенти се записват в университети в Германия, като страната е утвърден фаворит в предпочитанията за обучение в чужбина на много студенти. Това до голяма степен се дължи на добрата подготовка по немски език на кандидатите, които се съревновават за прием в едни от най-селективните университети.

По последни данни в Германия има 450 висши учебни заведения, които предлагат общо над 15 800 специалности. Голяма част от тях са модерни и отговарят на потребностите на бизнеса.
* **Безплатно и достъпно обучение**


Повечето университети в Германия са държавни. Макар че е образованието в тях е безплатно, има административни семестриални такси – за записване и за други административни разходи. Обикновено те са между 150 и 250 евро на семестър, в зависимост от университета. Всяка година тенденцията е да се наблюдава слабо увеличение на административните такси на държавните университети в Германия – между 10 и 20 евро на семестър.
* **Има изключително богат избор на специалности**


Българските студенти могат да учат „Авиационно инженерство“  или „Строително инженерство“ в топ университети в Германия като Техническия Университет Мюнхен, kit karlsruhe, Университет Щутгардт.
Огромен остава интересът към специалностите „Медицина“ и „Право“. Наши кандидати са приети във  водещи университети като ЛМУ Мюнхен, Хумболдт Берлин, Университет Фрейбург.

Разбира се, не на последно място е интересът към специалността „Бизнес Администрация“/bwl/. Други специалности, които през тази година събудиха интереса на български кандидат-студенти са „Публицистика и комуникации“ и „Медии и комуникации“ в университети като Свободния Университет Берлин, Университет Дюселдорф, ЛМУ Мюнхен, както Университет Виена, където нашите кандидати успешно издържаха приемния изпит.
Не е за пренебрегване фактът, че някои университети предлагат специалности, които могат да бъдат изучавани изцяло на английски език без да е необходим сертификат за владеене на немски език.
* **Изискванията за прием в Германия са реалистични и постижими за българските кандидат-студенти.**


Българските студенти, като граждани на страна от Европейския съюз, ползват привилегии при кандидатстването. Ако кандидат-студентът има сертификат за владеене на немски език на необходимото високо ниво, достатъчно за директен прием, решаващ за приема е средният успех от Дипломата за зсредно образование. Приемните изпити са рядкост, главно за специалностите, свързани с дизайн, актьорско майсторство и музика. Рядкост са и интервютата на място, както и академичните справки с определен успех и хорариум през годините. Това означава, че Диплома за средно образование с много добър среден успех и езиков сертификат за владеене на немски език с необходимото ниво, отварят вратите към водещи университети в Германия, независимо дали те са класически, технически или университети по приложни науки.

Информацията бе предоставена за [списание "Детска градина Училище", бр. 2/2018г](https://www.obrazovaniebg.net/magazin/spisanie-detska-gradina-uchilishte/detska-gradina-uchilishte-broi-2-2018/). от Ели Тончева - управител на ***[консултантска агенция за образование и езиково обучение в чужбина „ЕДЛАНТА“.](https://www.edlanta.com/)***

 